Leo A

Leo A (oder och Leo III genannt) ass eng irregulär Galaxie am Stärebild Leo.

D'Galaxie ass Member vun der Lokaler Grupp a gouf am Joer 1942 vum Fritz Zwicky entdeckt.

 Eegenschaften 
 Gréissten 
De Leo A beweegt sech op enger Distanz vu ronn 690 kpc zu eisem Sonnesystem an distanzéiert sech vun eiser Sonn mat enger Vitess vun ongeféier 24 km/s. Si ass relativ isoléiert vun anere Galaxien aus der Lokaler Grupp.
D'Mass léisst sech zu ongeféier  M⊙ ofschätzen, mat engem Deel vun op d'mannst 80 % donkler Matière.

 Alter 
De Leo A ass eng vun den isoléierteste Galaxien an der lokaler Grupp a weist zanter engem Zäitraum vun en ettleche Milliarde Joer keng Zeeche vun enger Wiesselwierkung oder Verschmëlzung mat anere Galaxien. D'Presenz vun RR Lyrae-Stäre weist datt d'Zwerggalaxie Leo A eng ganz al Stärepopulatioun mat engem Alter bis zu 10 Milliarde Joer huet.

 Zesummesetzung 
Den neutrale Waasserstoff vun der Galaxie huet eng raimlech Ausdeenung entspriechend der optescher Gréisst vun der Zwerggalaxie a Verdichtungen zu engem ongläichméissegem Rank.

D'Galaxie rotéiert net an de Waasserstoffgas beweegt sech an zoufällegen Unheefungen no alle Säiten. Den Deel vu méi schwéieren Elementer ass nëmmen ee bis zwee Prozent am Verglach mat eiser Sonn, wat op eng däitlech niddreg stellar Entwécklung am Verglach zu eiser Mëllechstrooss hiweist.
De Leo A huet Unzeeche vun enger méi héijer Stäregebuertsplaz virun e puer Milliarde Joer, déi momentan Genesisquot vu Stären ass awer kleng. Et existéieren do véier H-II-Gebidder ugereegt vu kuerzliewege Stäre vun der Spektralklass O

 Kuckt och 

 Um Spaweck
 Leo A bei SEDS
 Diverses iwwer Leo A
 Daten zum Leo A respektiv UGC 5364

Kategorie:Zwerggalaxien
Kategorie:H-II-Gebidder
Kategorie:Lokal Grupp
Kategorie:Stärebild Leo
Kategorie:Astronomesch Objeten, déi 1942 entdeckt goufen